
Parlamentul  României

Camera  Deputaţilor

Comisia pentru industrii si servicii

Bucureşti, 29.03.2006

                                                                                                        Nr.23/37/2006

AVIZ

asupra proiectului de Lege privind încadrarea unor locuri de muncă 

în condiţii speciale



Comisia pentru industrii şi servicii a fost sesizată, cu adresa nr.P.L.X 140 din 8 martie 2006, pentru aviz la Comisia pentru muncă şi protecţie socială, cu proiectul de Lege privind încadrarea unor locuri de muncă în condiţii speciale.



Proiectul de lege are ca obiect de reglementare introducerea unor noi locuri de muncă încadrate în condiţii speciale, cum ar fi cele desfăşurate pe platformele petroliere marine.



Proiectul de lege a fost avizat favorabil de Consiliul Legislativ cu nr.149 din 30.01.2006 şi de Consiliul Economic şi Social cu nr.174/25.01.2006.



Proiectul de lege a fost adoptat de Senat în şedinţa din 2 martie 2006.



Examinarea proiectului de lege a avut loc în şedinţa comisiei din data de 28 martie 2006.



La lucrări au participat specialişti din Ministerul Muncii, Solidarităţii Sociale şi Familiei.



În urma dezbaterilor, membrii comisiei au hotărât, cu majoritate de voturi, să respingă proiectul de lege.


Prin obiectul de reglementare şi conţinutul său, proiectul de lege face parte din categoria legilor organice.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

PREŞEDINTE,

Dan Ioan Popescu

Consilier,
Carmela Negulescu

